text: Godt nyt om forulykket speedwaykører
  07 august 2015 kl. 05.13
  Ungt speedwaytalent får sin førlighed tilbage efter styrt i Esbjerg.
  Det så skidt ud da den unge speedwaykører Jonas Jensen fik tre brud på nakken under et styrt. Nu er han opereret, og operationen gik godt. Det skriver JydskeVestkysten.
  
  - Det var en ordentlig omgang, men lægerne har fortalt familien, at operationen er gået rigtig godt. Jonas får sin fulde førlighed tilbage, så det er en rigtig dejlig nyhed, fortæller pressechef Lars Dyhr fra Esbjerg Motor Sport til Jydske Vestkysten.
  Selvom Jonas Jensen er ude resten af speedwaysæsonen, er han i så god form, at det forventes han kan udskrives fra sygehuset i løbet af kort tid. Lars Dyhr fortæller til JydskeVestkysten, at de håber på at få Jonas Jensen tilbage på cyklen i 2016.
  